Οδός Μοναστηρίου (Θεσσαλονίκη)

Η Οδός Μοναστηρίου είναι κεντρικός οδικός άξονας της Θεσσαλονίκης. Ξεκινάει από την Πλατεία Δημοκρατίας (Βαρδάρης), που αποτελεί παραδοσιακά το κέντρο της πόλης και την αρχή χιλιομέτρησης αποστάσεων για τη Θεσσαλονίκη, και καταλήγει στον κόμβο με την Περιφερειακή οδό, στο Ελευθέριο - Κορδελιό.

Ως άξονας, αποτελεί φυσική συνέχεια της οδού Εγνατία και της Εθνικής Οδού Θεσσαλονίκης-Έδεσσας (Εθνική Οδός 2). Διασταυρώνεται με σημαντικούς άξονες όπως η Περιφερειακή οδός, η Λεωφόρος Μαρίνου Αντύπα (Δενδροποτάμου) και η οδός Λαγκαδά. Από την τελευταία ξεκινάει η οδός Εγνατία.

Διαθέτει δύο λωρίδες κυκλοφορίας ανα κατεύθυνση και έχει μήκος 5,4 χιλιόμετρα. Έως την ολοκλήρωση κατασκευής της Νέας Δυτικής Εισόδου και της Εγνατίας Οδού (Α2), ο οδικός άξονας λειτουργούσε ως η δυτική είσοδος της πόλης.

Επί του άξονα της οδού Μοναστηρίου βρίσκονται σημαντικά κτίρια και υποδομές όπως:
ο Νέος Σιδηροδρομικός Σταθμός Θεσσαλονίκης
ο Σταθμός Μετρό Πλατεία Δημοκρατίας (υπό κατασκευή)
ο Σταθμός Μετρό Νέος Σιδηροδρομικός Σταθμός (υπό κατασκευή)
ο Ιερός Ναός Αγίων Πάντων
η Δημοτική Παιδική Βιβλιοθήκη Σταθμού και η Δημοτική Βιβλιοθήκη Ξηροκρήνης
το Σιδηροδρομικό Μουσείο Θεσσαλονίκης (Μοναστηρίου 128)
ο Ιερός Ναός Αγίου Πολυκάρπου Σμύρνης, Μενεμένη
το Θέατρο "Μίκης Θεοδωράκης" - Πολυλειτουργικό Κέντρο Ελευθερίου - Κορδελιού
ο Σταθμός ΚΤΕΛ Μακεδονία
πολλές σημαντικές ξενοδοχειακές μονάδες σε όλο το μήκος της οδού.

Εικόνες

Παραπομπές

Μοναστηρίου